HMPRO เสริมแกร่งยอดขาย ลุยผุด Mega Home 5 สาขาใหม่ จับตากำไรปีนี้แตะ 6.2 พันลบ.
HMPRO เสริมแกร่งยอดขายวัสดุก่อสร้าง ลุยผุด Mega Home 5 สาขาใหม่ จับตากำไรปี 65 แตะ 6.2 พันล้าน ปี 66 ทะลุ 6.8 พันล้านบาท โบรกเชียร์ซื้อเป้า 14.70 บาท 
HMPRO เสริมแกร่งยอดขายวัสดุก่อสร้าง ลุยผุด Mega Home 5 สาขาใหม่ จับตากำไรปี 65 แตะ 6.2 พันล้าน
17 ส.ค. 2565

บล.ดาโอ ระบุในบทวิเคราะห์วันนี้ (17 ส.ค.65) ว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO แนะนำซื้อเป้าเชิงกลยุทธ์ 14.70 บาท บริษัทเสริมยอดขายฝั่งวัสดุก่อสร้าง ผ่านการขยายสาขาของ Mega Home 5 สาขาในปีนี้ โดย Position คือสำหรับช่างและผู้รับเหมา
โดยคาด SSSG ในปี 2565 โต 3-5% เทียบช่วงเดียวกันของปีก่อน ส่วน Gross margin มีโอกาสดีขึ้นในครึ่งปีหลัง 2565 โดย 6 เดือนแรกปี 2565 เท่ากับ 26.68% เนื่องจากการปรับ Product Mix
ทั้งนี้ ประเมินกำไรสุทธิปี 2565-2566 ที่ 6.2 พันล้านบาท โต 15.4% เทียบช่วงเดียวกันของปีก่อน และปี 2566 อยู่ที่ 6.8 พันล้านบาท โต 8.3% เทียบช่วงเดียวกันของปีก่อน ตามลำดับ